ยอดเปิดโรงงานใหม่เพิ่มขึ้น
นายพสุ โลหารชุน อธิบดีกรมโรงงานอุตสาหกรรม (กรอ.) เปิดเผยว่ายอดคำขอใบอนุญาตเปิดกิจการโรงงานอุตสาหกรรมใหม่และขยายกิจการเพิ่มเติมไตรมาสแรกปีนี้ มีจำนวนโรงงานเปิดกิจการใหม่รวม 1,181 โรงงาน เพิ่มขึ้น 7.75.% จากปีก่อนที่มี 1,096 โรงงาน ขณะที่มีมูลค่าการลงทุน 113,613 ล้านบาท เพิ่มขึ้น 21% จากช่วงปีก่อน มูลค่าลงทุนที่เพิ่มขึ้นไตรมาสแรก เนื่องจากมีการลงทุนเครื่องจักร หรือเทคโนโลยีที่มีความทันสมัยมากขึ้น เพื่อสร้างมูลค่าเพิ่มผลิตภัณฑ์ รวมถึงเป็นการเพิ่มขีดความสามารถการแข่งขัน อีกทั้งภาครัฐมีการขับเคลื่อนนโยบายกระตุ้นการลงทุนที่ชัดเจนขึ้น และเดินทางไปโรดโชว์ตามประเทศต่างๆเพื่อสร้างความมั่นใจให้นักลงทุน,นายพสุกล่าวต่อว่ายอดการเปิดกิจการใหม่เดือน มี.ค. มี 378 โรงงาน มูลค่าลงทุนรวม 22,729 ล้านบาท มีการจ้างแรงงานใหม่ 9,096 คน ,ขณะที่ช่วงปีก่อนมีคำขอเปิดกิจการใหม่เพียง 355 โรงงาน มีมูลค่าลงทุน 21,717 ล้านบาท ส่วนการขยายกิจการเพิ่มมี 70 โรงงาน มีมูลค่าลงทุนรวม 19,940 ล้านบาท เทียบกับปีก่อน มีเพียง 66 โรงงาน มูลค่าลงทุน 12,480 ล้านบาท ทั้งนี้ เมื่อรวมการเปิดกิจการใหม่และขยายกิจการเดือน มี.ค. มีโรงงาน 448 โรงงาน มูลค่าการลงทุนรวม 42,669 ล้านบาท โดยอุตสาหกรรมที่เปิดกิจการใหม่มีมูลค่ามากที่สุด ได้แก่ อุตสาหกรรมผลิตอาหาร มูลค่าลงทุน 1,489 ล้านบาท เคมีภัณฑ์มูลค่า 1,443 ล้านบาท เป็นต้น,ประเด็นที่น่าจับตาคือ ความต้องการแรงงานไทยมีแนวโน้มลดลง เนื่องจากรัฐบาลสนับสนุนให้มีการลงทุนด้านเทคโนโลยีและนวัตกรรมใหม่ๆ ทำให้มีการใช้แรงงานลดลง แต่แรงงานที่มีทักษะจะมีความต้องการมากขึ้นในอนาคต สอดคล้องกับนโยบายรัฐบาลที่ผลักดันให้มีแรงงานทักษะมากขึ้น เพื่อเพิ่มศักย-ภาพการแข่งขันให้ประเทศ.
นายพสุ โลหารชุน อธิบดีกรมโรงงานอุตสาหกรรม (กรอ.) เปิดเผยว่ายอดคำขอใบอนุญาตเปิดกิจการโรงงานอุตสาหกรรมใหม่และขยายกิจการเพิ่มเติมไตรมาสแรกปีนี้ มีจำนวนโรงงานเปิดกิจการใหม่รวม 1,181 โรงงาน
พสุ โลหารชุน,โรงงานอุตสาหกรรม,กิจการ,มูลค่า,ลงทุน,แรงงานไทย,ข่าว,ไทยรัฐฉบับพิมพ์